KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par lēmuma priekšlikumu, ar ko laikposmam no 2007. līdz 2013. gadam izveido programmu "Eiropa pilsoņiem" (COM(2005) 116, galīgā redakcija)





[pic] | EIROPAS KOPIENU KOMISIJA | Briselē, 15.11.2006 COM(2006) 707 galīgā redakcija 2005/0041 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par lēmuma priekšlikumu, ar ko laikposmam no 2007. līdz 2013. gadam izveido programmu "Eiropa pilsoņiem" (COM(2005) 116, galīgā redakcija) AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0041 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par lēmuma priekšlikumu, ar ko laikposmam no 2007. līdz 2013. gadam izveido programmu "Eiropa pilsoņiem" (COM(2005) 116, galīgā redakcija) 1. Ievads EK Līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei (dokuments COM(2005) 116, galīgā redakcija – 2005/0041 (COD)): | 2005. gada 14. aprīlis | Eiropas Ekonomikas un sociālo lietu komitejas atzinuma datums: | 2005. gada 26. oktobris | Reģionu komitejas atzinuma datums: | 2005. gada 17. novembris | Eiropas Parlamenta atzinuma datums (pirmais lasījums): | 2006. gada 5. aprīlis | Datums, kad Padome pieņēma politisku vienošanos: | 2006. gada 18. maijs | Kopējās nostājas pieņemšanas datums: | 2006. gada 25. septembris | Atzinuma datums (otrais lasījums): | 2006. gada 25. oktobris | 3. Komisijas priekšlikuma mērķis Šā lēmuma priekšlikuma mērķis ir izveidot programmu aktīva Eiropas pilsoniskuma veicināšanai "Eiropa pilsoņiem", kas no 2007. gada 1. janvāra turpinās pašreizējo sabiedrības līdzdalības programmu (2004.–2006. g.). Šīs programmas mērķis ir risināt Eiropas Savienības nozīmīgāko uzdevumu, proti, to, kā novērst plaisu starp pilsoņiem un Eiropas Savienības iestādēm, tiem dodot iespēju aktīvi līdzdarboties Eiropas veidošanā. Piedāvātā programma, nodrošinot sabiedrības līdzdalības programmas, kas pašreiz noslēdzas, nepārtrauktību, ir atvērta arī jaunām darbībām, kuru mērķis ir veicināt dažādu dalībvalstu pilsoņu un pilsoniskās sabiedrības organizāciju sadarbību. Tajā ir iekļauti četri darbības veidi, kas savstarpēji papildinoši risina aktīva Eiropas pilsoniskuma jautājumu: "Aktīvi iedzīvotāji Eiropai" (I), "Aktīva pilsoniskā sabiedrība Eiropā" (II), "Kopā Eiropai" (III) un "Aktīva piemiņa Eiropā” (IV). 4. Komisijas atzinums par Eiropas Parlamenta pieņemtajiem grozījumiem Komisija pieņem visus četrus Eiropas Parlamenta pieņemtos grozījumus. Šie grozījumi ir kompromisa vienošanās rezultāts otrajā lasījumā starp Eiropas Parlamentu un Padomi. Tie atbilst Komisijas sākotnējā priekšlikuma mērķiem un Komisijas paziņojumam par kopējo nostāju. Pirmais grozījums programmas mērķiem pievieno tolerances veicināšanu. Otrais grozījums ir tehnisks, tas dienu skaitu starp lēmuma publicēšanu un tā stāšanos spēkā samazina no 20 dienām uz vienu dienu, kas paātrinās programmas īstenošanu. Trešais un ceturtais grozījums attiecas uz budžeta procentuālo daļu, kas piešķirta I un II pasākumam. Tajos norādīts, ka vismaz 45 % no budžeta tiks veltīti I pasākumam un aptuveni 31 % tiks piešķirti II pasākumam. 5. Secinājums Saskaņā ar EK līguma 250. panta 2. punktu Komisija groza savu priekšlikumu atbilstoši iepriekš minētajam. 6. Komisijas deklarācija Komisija par pieņemto kopējo nostāju sniegusi vienpusēju deklarāciju (skatīt I pielikumu). PIELIKUMS Komisijas deklarācija par programmas budžetu Komisija vēlas vērst likumdevējas iestādes uzmanību uz to, ka pamataktā minētais budžeta apjoms ir jāizsaka pašreizējās cenās vēlākais līdz tā galīgai publicēšanai OV. Tas atbilst ierastajai budžeta procedūrai un ļauj skaidri nodrošināt likumdevējas iestādes lēmumu ievērošanu. Šai programmai paredzētā summa pašreizējās cenās ir 215 miljoni euro.